CELEX: 32017R1533
Language: hu
Date: 2017-09-08 00:00:00
Title: A Bizottság (EU) 2017/1533 felhatalmazáson alapuló rendelete (2017. szeptember 8.) az (EU) 2017/1165 felhatalmazáson alapuló rendeletnek a görögországi, spanyolországi és olaszországi őszibarack- és nektarintermelőknek nyújtandó ideiglenes rendkívüli támogatási intézkedések tekintetében történő módosításáról

9.9.2017   
            
            
               HU
            
            
               Az Európai Unió Hivatalos Lapja
            
            
               L 233/1
            
         A BIZOTTSÁG (EU) 2017/1533 FELHATALMAZÁSON ALAPULÓ RENDELETE
   (2017. szeptember 8.)
   az (EU) 2017/1165 felhatalmazáson alapuló rendeletnek a görögországi, spanyolországi és olaszországi őszibarack- és nektarintermelőknek nyújtandó ideiglenes rendkívüli támogatási intézkedések tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 219. cikke (1) bekezdésére, összefüggésben 228. cikkével,
   mivel:
   
               (1)
            
            
               2017. augusztus 3. és 8. között egyes tagállamok és érdekelt felek arról tájékoztatták a Bizottság szolgálatait, hogy az őszibarack- és nektarinágazatban a nagy terméshozam és a készletek nagy mennyisége miatt súlyos piaci zavarok keletkeztek, különösen Görögországban, Spanyolországban és Olaszországban. Spanyolországban az őszibarack- és nektarinkészletek 87 000 tonnát tesznek ki, és az őszibarack 50 %-át augusztus elejéig még nem szüretelték le. Olaszországban az őszibarack- és nektarinkészletek 130 000 tonnát tesznek ki, és a termékek 30 %-a még betakarításra vár.
            
         
               (2)
            
            
               Az Unióból származó zöldségek és gyümölcsök orosz importtilalmának 2014-es bevezetését követően a termelők megpróbáltak alternatív exportpiacokat találni. A Fehéroroszországba, a betakarítás idején az őszibarack és nektarin jelenleg legfontosabb exportpiacára irányuló kivitel azonban 2015 óta 25 %-kal csökkent. A kivitelre továbbá negatívan hatnak 2017. július 1. óta azok az állat- és növény-egészségügyi intézkedések, amelyeket az Eurázsiai Gazdasági Unió tagországai – és ilyen minőségében különösen Fehéroroszország – vezettek be. A harmadik országokba irányuló kivitel általánosságban is bonyolult a termék romlandó jellege miatt.
            
         
               (3)
            
            
               E körülmények együttesen mind kihatnak a termékek árára. A rendelkezésre álló adatok alapján a piaci helyzet és különösen az árak nagyon hasonlítanak a 2014-ben, az orosz embargó elrendelése idején kialakult helyzetre.
            
         
               (4)
            
            
               Spanyolország és Olaszország megerősítette, hogy a termelői szervezetek operatív programjaik keretében már végrehajtották a válságmegelőző és -kezelő intézkedéseket, és kihasználták az (EU) 2017/1165 felhatalmazáson alapuló bizottsági rendeletben (2) megállapított ideiglenes rendkívüli támogatási intézkedések nyújtotta lehetőségeket. Ezért a jelenlegi programok keretében nincs már mozgástér további mennyiségek piaci visszavonására.
            
         
               (5)
            
            
               Jelenleg az őszibarack és a nektarin piacát jelentősen megzavaró körülmények uralkodnak, és a helyzet vagy annak a piacra gyakorolt hatása valószínűsíthetően továbbra is fenn fog állni vagy romlani fog, miközben az 1308/2013/EU rendelet szerinti szokásos válságmegelőzési és -kezelési intézkedések nyilvánvalóan már nem elégségesek.
            
         
               (6)
            
            
               Noha e piaci zavar csupán közvetve kapcsolódik az orosz embargóhoz, gyakorlati okokból és az egyszerűsítés érdekében helyénvaló a meglévő, az (EU) 2017/1165 felhatalmazáson alapuló rendeletben meghatározott rendszert alkalmazni.
            
         
               (7)
            
            
               A piac stabilizálásához szükséges megfelelő hatás biztosítása érdekében az (EU) 2017/1165 végrehajtási rendeletben a görögországi, spanyolországi és olaszországi termelők számára előírt mennyiségeket meg kell háromszorozni.
            
         
               (8)
            
            
               Az (EU) 2017/1165 felhatalmazáson alapuló rendeletet ezért ennek megfelelően módosítani kell.
            
         
               (9)
            
            
               Annak érdekében, hogy azonnal kifejtse hatását a piacon és hozzájáruljon az árak stabilizálásához a fő betakarítási időszakban, e rendeletet visszamenőleges hatállyal, attól az időponttól fogva kell alkalmazni, amikor a Bizottság hivatalosan és ténylegesen értesült a fennálló helyzetről, vagyis 2017. augusztus 3-tól,
            
         ELFOGADTA EZT A RENDELETET:
   1. cikk
   Az (EU) 2017/1165 felhatalmazáson alapuló rendelet módosítása
   Az (EU) 2017/1165 végrehajtási rendelet I. mellékletének helyébe e rendelet mellékletének szövege lép.
   2. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetése napján lép hatályba.
   Ezt a rendeletet 2017. augusztus 3-tól kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. szeptember 8-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 347., 2013.12.20., 671. o.
   
   
      (2)  A Bizottság (EU) 2017/1165 felhatalmazáson alapuló rendelete (2017. április 20.) az egyes gyümölcsfélék termelőinek nyújtandó ideiglenes rendkívüli támogatási intézkedések megállapításáról (HL L 170., 2017.7.1., 31. o.).
   
      MELLÉKLET
      „
            I. MELLÉKLET
            
               Tagállamonként előirányzott maximális termékmennyiségek a 2. cikk (1) bekezdése szerint
            
            
                        (tonna)
                     
                  
                        Tagállam
                     
                     
                        Alma és körte
                     
                     
                        Szilva
                     
                     
                        Narancs, clementine, mandarin és citrom
                     
                     
                        Őszibarack és nektarin
                     
                  
                        Belgium
                     
                     
                        21 845 
                     
                     
                         
                     
                     
                         
                     
                     
                         
                     
                  
                        Németország
                     
                     
                        1 615 
                     
                     
                         
                     
                     
                         
                     
                     
                         
                     
                  
                        Görögország
                     
                     
                        680
                     
                     
                        4 165 
                     
                     
                        2 040 
                     
                     
                        16 065 
                     
                  
                        Spanyolország
                     
                     
                        1 955 
                     
                     
                        1 275 
                     
                     
                        14 110 
                     
                     
                        29 325 
                     
                  
                        Franciaország
                     
                     
                        3 060 
                     
                     
                         
                     
                     
                         
                     
                     
                         
                     
                  
                        Horvátország
                     
                     
                        510
                     
                     
                         
                     
                     
                        850
                     
                     
                         
                     
                  
                        Olaszország
                     
                     
                        4 505 
                     
                     
                        3 910 
                     
                     
                        850
                     
                     
                        7 140 
                     
                  
                        Ciprus
                     
                     
                         
                     
                     
                         
                     
                     
                        3 060 
                     
                     
                         
                     
                  
                        Hollandia
                     
                     
                        5 865 
                     
                     
                         
                     
                     
                         
                     
                     
                         
                     
                  
                        Ausztria
                     
                     
                        510
                     
                     
                         
                     
                     
                         
                     
                     
                         
                     
                  
                        Lengyelország
                     
                     
                        75 565 
                     
                     
                        425
                     
                     
                         
                     
                     
                        510
                     
                  
                        Portugália
                     
                     
                        935
                     
                     
                         
                     
                     
                         
                     
                     
                         
                     
                  ”